**Forældrereferat af Bestyrelsesmøde d.07.12.22 Øster Jølby Friskole**

Mødet afholdtes på skolen med gennemgang af de faste punkter, med nyt fra skolen, nyt fra børnehuset, nyt fra SFO samt økonomi. Skolen har netop afsluttet et juletema med afholdelse af et julemarked der var velbesøgt af både forældre og bedsteforældre, der var en omsætning på 20.000 kr. Der er juletræsfest for både børnhuset og hele skolen med familier d. 15.december.

Der har været åben skole og en aften med indskrivning for kommende eventyrklasse. I skolen SFO hygger børn og voksne sig med en masse juleaktiviteter. De SFO-børn der stadig er i SFO’en kl.15.30 d.15.12. kommer med om til juletræsfesten. Den sædvanlige skøjtetur for 3.kl. er dog, efter børnenes ønske, blevet lavet om til en bowlinge-tur senere på skoleåret.

I børnehuset er taget blevet lavet. Der har været forældrerådsmøde hvor der blev snakket om sygepolitik og vedtaget hvordan proceduren skal være ved syge børn. Børn skal holdes hjemme i 24 timer efter endt sygdom. Der er også en masse juleaktiviteter i børnehuset, blandt andet kirke, Lucia og risengrød. Der har også været bedsteforældre-dag. Børnehuset deltager også i juletræsfesten. Barnevognsskuret vil blive isoleret/opvarmet først i det nye år.

Der vil blive opstillet reoler i rengøringsrummet med klodskasser med labels så man hurtigt og overskueligt kan se hvilke ting man skal bruge til rengøringen og det bliver mere overskueligt at holde orden.

Kommende aktiviteter:

Juletræsfest d. 15.12.

Bestyrelsesmøde med forældrerådet d.19.01. kl. 19.00 - 21.00

Bestyrelsesmøde d. 02.02.2023 kl. 19.00

Generalforsamling 20.april kl.19.00